###### **VÁLLALKOZÁSI SZERZŐDÉS**

egyes régiókoordinátori feladatok alvállalkozó általi ellátásáról

amely létrejött egyrészről

**GYHG Győri Hulladékgazdálkodási Nonprofit Korlátolt Felelősségű Társaság**

székhelye: 9023 Győr, Bartók Béla út 29. fszt. 4.

levelezési címe: 9023 Győr, Bartók Béla út 29. fszt. 4.

számlavezető pénzintézete:  OTP Bank Nyrt.

számlaszáma:  11737007-20748500-00000000

számlafogadási cím: 9023 Győr, Bartók Béla út 29. fszt. 4.

adószáma: 24232643-2-08

statisztikai számjel: 24232643-3821-572-08

cégjegyzék száma: 08-09-024637

* a továbbiakban: „**Megrendelő**”,

másrészről

**Kisalföldi Kommunális Hulladékgazdálkodási Közszolgáltató Nonprofit Korlátolt Felelősségű Társaság**

székhelye: 9200 Mosonmagyaróvár, Erkel Ferenc utca 10.

levelezési címe: 9200 Mosonmagyaróvár, Erkel Ferenc utca 10..

számlavezető pénzintézete:  OTP Bank Nyrt.

számlaszáma: 11737076-20060910

számlafogadási cím:  9200 Mosonmagyaróvár, Erkel Ferenc utca 10.

adószáma: 11128588-2-08

közösségi adószáma: HU11128588

statisztikai számjel: 11128588-3900-572-08

cégjegyzék száma:    08-09-003514

* a továbbiakban: „**Vállalkozó**”,
* továbbiakban külön-külön **Fél**, együttesen **Felek** - között az alulírott helyen és napon a következők szerint:

**Előzmények:**

**Preambulum**

1. Felek rögzítik, hogy a MOHU MOL Hulladékgazdálkodási Zrt. (1117 Budapest, Galvani utca 44. ., a továbbiakban: Koncessziós Társaság) a Magyar Állammal kötött hulladékkoncessziós szerződés keretében kötelezettséget vállalt és egyben kizárólagosan jogosult a Ht. 2. § (1) bek. 27b. pontja szerinti állami hulladékgazdálkodási közfeladat (a továbbiakban: Közfeladat) ellátására, ezen belül a Magyarország területén keletkező meghatározott típusú veszélyes és nem veszélyes hulladék gyűjtésére, szállítására, előkezelésére, kereskedelmére, közvetítésére és a Magyarország területén keletkező meghatározott típusú hulladékkal kapcsolatos rendszer szervezésére.
2. A **Megrendelő az e célból létrehozott konzorcium tagjaként 2023.06.02. napján régiókoordinátori szerződést kötött a Koncessziós Társasággal, mely alapján – koncesszori alvállalkozóként - ellátja a Közfeladat körébe tartozó, régiókoordinátori szerződésben meghatározott feladatokat, az ott megjelölt földrajzi terület vonatkozásában.**
3. Szerződő Felek tisztában vannak a Ht. irányadó rendelkezéseivel, így különösen, de nem kizárólagosan az abban meghatározott hulladékgazdálkodási közszolgáltatási (Ht. 2. § (1) bek. 26c. pont – a továbbiakban: **Hulladékgazdálkodási Közszolgáltatási Résztevékenység**) és intézményi résztevékenység (Ht. 2. § (1) bek. 26b. pont – a továbbiakban: **Hulladékgazdálkodási Intézményi Résztevékenység**) fogalmával és annak tartalmával, ezért a jelen Szerződés által alkalmazott fogalmak – eltérő rendelkezés hiányában – a Ht. szerint értelmezendőek.

**1. A Szerződés tárgya**

* 1. A Megrendelő a jelen Szerződéssel a Régiókoordinátori Szerződésben foglaltak teljesítése érdekében, megrendeli Vállalkozótól a vonatkozó jogszabályokban meghatározott keretek között a jelen Szerződés 1.2. pontjában és részletesen az ***1. sz. melléklet***ében rögzített feladatok (a továbbiakban: **Alvállalkozói Feladatok**) elvégzését, mely Alvállalkozói Feladatok elvégzését a Vállalkozó elvállalja, a jelen Szerződésben rögzített ***3. sz. melléklet****ben* meghatározottellenérték (a továbbiakban: **Vállalkozói Díj**) fejében, a ***2. sz. melléklet***ben meghatározott területen (a továbbiakban: **Terület**).
  2. **Az Alvállalkozói Feladatok:**
     1. A Vállalkozó az Alvállalkozói Feladatokat a Területen kizárólagosan, teljes körűen,   
        a tevékenységére vonatkozó jogszabályi előírásoknak és hatósági engedélyekben, valamint   
        a jelen Szerződésben foglaltaknak megfelelően, továbbá a környezetvédelmi és közegészségügyi szempontok érvényesítésével, a Szerződésben meghatározott elvek és rendszer keretében folyamatosan, illetve a Szerződésben meghatározott gyakoriság szerint teljesíti a Közfeladat zavartalan, a vonatkozó Jogszabályokban, illetve a hulladékkoncessziós szerződésben foglaltak szerinti biztosítása érdekében. Az Alvállalkozói Feladatok körébe tartozik a Területen különösen a Megrendelő utasításainak megfelelően:
        1. A Hulladékgazdálkodási Közszolgáltatási Résztevékenység körébe tartozó hulladék átvétele, gyűjtése, elszállítása, kezelésre történő átadása.
        2. A Hulladékgazdálkodási Intézményi Résztevékenység körébe tartozó, jelen Szerződésben kifejezetten rögzített feladatok.
        3. Ügyfélszolgálat működtetése a Megrendelő által megadott keretek között, rendszerek használatával.
        4. Az Alvállalkozói Feladatok elvégzését támogató egyéb feladatok, így különösen az ágazati koordinációban, a folyamat optimalizációban stb. részvétel a Megrendelő utasításainak megfelelően, előzetes egyeztetés alapján.
     2. A Vállalkozó feladata mindezek mellett a Hulladékgazdálkodási Közszolgáltatási és Intézményi Résztevékenységek Alvállalkozói Feladatokat érintő részének Területen történő ellátásának szakmai koordinációja, az Ügyfélszolgálat visszajelzései alapján a szolgáltatás színvonalának folyamatos emelése, és mindezekről a Megrendelő tájékoztatása a *8. sz. melléklet* szerinti adatszolgáltatás, és nyilvántartás, valamint az *5. sz. melléklet* szerinti közvetlen eseti és rendszeres beszámoló útján.
     3. Az *1. sz. melléklet*ben rögzítettektől, illetve a jelen Szerződés egyéb rendelkezéseitől függetlenül a Vállalkozó köteles támogatni a Megrendelőt abban, hogy a Szerződés hatálya alatt a Megrendelő az *1. sz. mellékletben* rögzített, Koncessziós Szerződés által meghatározott célértékeket teljesíteni tudja a Területen, és köteles gondoskodni arról, hogy a Szerződés hatálybalépését követően a Terület egy településén se történjen visszalépés az adott településen 2024. július 1-jéig a hulladékgazdálkodási közfeladat Vállalkozó előtt is ismert tartalmát összességében értékelve. E körben a Megrendelő felé a Vállalkozó teljes körű szavatosságot és kártérítési felelősséget vállal a Terület vonatkozásában, amennyiben a szerződéstől való eltérés neki felróható.
     4. **Az Alvállalkozói Feladatok ellátása** 
        1. A Vállalkozó a jelen Szerződés szerinti Alvállalkozói Feladatokat a Szerződés   
           *1. sz. melléklete* alapján, a jogszabályokban, a jelen Szerződésben, a rá vonatkozóhatósági határozatokban és engedélyekben foglaltak szerint elvárható és elérhető legmagasabb szakmai-műszaki színvonalon köteles végezni a Szerződés hatálya alatt.
        2. A Vállalkozó – a rendelkezésére álló jogi, gazdasági és műszaki feltételek figyelembevétele mellett - köteles mindent megtenni annak érdekében, hogy közreműködése által a Megrendelő teljesíteni tudja a Közfeladat körébe tartozó egyes hulladékáramokra a jogszabályokban és a régiókoordinátori szerződésben meghatározott célértékeket, a színvonala egységesen magas minőségű legyen, és mindezekhez biztosítsa a szükséges feltételeket, így különösen a magas színvonalú, technológiai megújulást eredményező infrastrukturális feltételeket.
        3. A Megrendelő jogosult a Szerződés hatálya alatt a Szerződés, illetve az *1. sz. melléklet* műszaki tartalmat érintő egyoldalú módosítására, amennyiben az jogszabályváltozás vagy a Koncessziós Társaság rendelkezése folytán szükséges. Ebben az esetben a Vállalkozó a módosított követelményeknek a módosítás hatályba lépését követő hónap 1. napjától, de legkésőbb a jogszabály által meghatározott határidőtől kezdődő hatállyal köteles a műszaki tartalmat megfeleltetni, és a jogszabály illetve a Koncessziós Társaság által meghatározott módosított elvárásokat beleilleszteni a működési modelljébe. Amennyiben a módosítás olyan műszaki-, személyi feltételek, engedélyek stb. igénybevételével teljesíthető, melyek a módosítás időpontjában Vállalkozónak nem állnak rendelkezésére, azt 5 munkanapon belül jelzi a Megrendelő részére. A Felek tárgyalásos módon egyeztetik a hiányzó erőforrások mértékét, pótlásának időbeli korlátait, és együttesen kialakítják a kért változtatás végrehajtásának leggyorsabb módját, melyhez mindkét fél köti magát. Amennyiben a módosítás hatással van a Vállalkozó költségeire, akkor Felek legfeljebb 3 hónapig tartó egyeztető tárgyalásokat folytatnak, és amennyiben azok során a fenti időtartamon belül a Vállalkozó oldalán felmerült költségek indokolt mértékéről és annak viseléséről nem tudnak megállapodni, a Felek bármelyike jogosult a Szerződés egyoldalú felmondására a lentiek szerint 4 hónapos felmondási idő alkalmazásával; ebben az esetben a Szerződés megszűnéséig változatlan szolgáltatást kell nyújtani és változatlan mértékű Vállalkozói Díjat kell alkalmazni, ha azonban a Vállalkozó a módosított szolgáltatást nyújtja követelheti a módosított követelményekkel összefüggésben igazoltan felmerült többletköltségei megtérítését a Megrendelőtől a *3. sz. melléklet* szerint.
        4. A Ht. 2. § (1) bek. 27b. pontja szerinti egyéb, Közfeladatnak minősülő tevékenység végzésére a Vállalkozó csak a Megrendelővel kötött szerződés vagy a Megrendelő írásbeli engedélye alapján jogosult, ideértve különösen az 1.2.1.1. és 1.2.1.2. szerinti részfeladatok Szerződésben nem szabályozott végzését.
     5. A Vállalkozó köteles biztosítani egyes, jelen Szerződésben meghatározott, részeihez tartozó tevékenységek költségeinek a vonatkozó jogszabályok előírásai szerinti, ellenőrizhető **számviteli szétválasztását**.
  3. **Az Alvállalkozói Feladatok ellátásához szükséges infrastruktúra biztosítása és üzemeltetése**
     1. A Vállalkozó a Szerződés hatálya alatt köteles az Alvállalkozói Feladatok ellátásához   
        4. *sz. melléklet*ben meghatározott lekötött kapacitás tekintetében valamennyi szállítóeszközt a szükséges mennyiségben (továbbiakban valamennyi, az 1.2.1.1.-1.2.1.3. alpontokban foglalt Alvállalkozói Feladatok ellátásához szükséges saját tulajdonú vagy egyéb jogcímen a Vállalkozó által a jelen Szerződés teljesítéséhez igénybe vett eszköz együttesen: **Infrastruktúra**) biztosítani.
     2. Amennyiben a szerződés hatálybalépésekor a Vállalkozó saját maga nem rendelkezik a szükséges Infrastruktúrával vagy annak bármely elemével, úgy a jelen Szerződés hatálya alatt és a Megrendelő előzetes jóváhagyása alapján adásvételi, bérleti vagy egyéb, az Alvállalkozói Feladat ellátására jogosító szerződés megkötésére jogosult a hiányzó Infrastruktúra elem biztosítására. Megrendelő jóváhagyása nem szükséges olyan Infrastruktúra beszerzésével kapcsolatban, amely nem keletkeztet az adott havi elszámolási időszakban ötmillió forintot meghaladó fizetési kötelezettséget vagy a Felek közötti elszámolást egyébként sem érinti, azaz a beszerzés költségeit Vállalkozó nem kívánja a *3. sz. melléklet* szerinti elszámolás során érvényesíteni vagy arra egyebekben nem jogosult (különösen, ha a beszerzés nem az állagmegóvás, pótlás, karbantartási kötelezettség vagy nem a jelen Szerződéssel érintett feladatok ellátására irányul).A Megrendelő a szakmailag és gazdaságilag kellően indokolt igény jóváhagyásának megtagadásával nem lehetetlenítheti el a Vállalkozó szerződés szerinti teljesítését.
     3. A Vállalkozó az Infrastruktúrát köteles a Szerződés hatálya alatt olyan állapotban tartani, hogy ezáltal az Infrastruktúra folyamatosan alkalmas legyen az Alvállalkozói Feladatok ellátására. Ennek érdekében a Vállalkozó köteles az Infrastruktúra üzemeltetésére, továbbá rendszeres és rendkívüli karbantartására és cseréjére az adott Infrastruktúrára vonatkozó előírások szerint. A Vállalkozó az Infrastruktúrán végzett fejlesztési beruházásokra vonatkozó kötelezettségei vonatkozásában a *6. sz. melléklet* szerinti előírások alapján köteles eljárni (továbbiakban: **Infrastruktúra Szabályzat**). Az Infrastruktúra Szabályzatban foglaltaktól a Vállalkozó kizárólag a Megrendelő előzetes, írásbeli hozzájárulása alapján térhet el, ide nem értve az 1.3.2. pontban meghatározott értékhatár alatti eseteket.
     4. Az 1.3.1. pont szerinti Infrastruktúra bármely elemét érintően a Megrendelő a Koncessziós Társaság felhívása alapján kezdeményezheti annak kiváltását a Megrendelő által biztosított infrastruktúra-elemmel (továbbiakban: **Átengedett Infrastruktúra**).

1.3.4.1. A Megrendelő abban az esetben élhet ilyen kezdeményezéssel, ha az elérhető éves költségcsökkenés meghaladja a kiváltott Infrastruktúrára a Vállalkozó által megkötött bérleti, vagy más jogcímen a kiváltott Infrastruktúra hasznosítására vonatkozó szerződés felmondásával, megszüntetésével járó vagyoni hátrány összegét (kötbér, kártérítés stb.).

1.3.4.2. Amennyiben az Átengedett Infrastruktúra igénybevételében a Megrendelő és a Vállalkozó megállapodott, és megállapodásuk nem ütközik a Kbt.-be vagy egyéb jogszabályba, a megállapodásnak ki kell terjednie a következőkre:

a) az Átengedett Infrastruktúra igénybevételének, üzemeltetésének jogcímére (bérlet, haszonbérlet, stb.)

b) az Átengedett Infrastruktúra igénybevétele kezdő- és záró időpontjára, a jogviszony határozott/határozatlan időtartamára, a jogviszony megszüntetésének módjára, feltételeire,

c) a Vállalkozó által az Átengedett Infrastruktúráért a Megrendelőnek fizetendő díjra,

d) az Átengedett Infrastruktúra igénybevételének a Megrendelő által a Vállalkozónak fizetendő díjra gyakorolt hatására, az azt megalapozó részletes számításokkal alátámasztva,

f) minden egyéb, a megállapodást kötő felek által lényegesnek tartott kérdésre.

* 1. **Az Alvállalkozói Feladatok ellátásához szükséges személyzet biztosítása**
     1. A Vállalkozó a Szerződés hatálya alatt köteles az 1.2.1.1.-1.2.1.3. pontjai szerinti Alvállalkozói Feladatok ellátásához a megfelelően képzett, szükséges létszámú szakembert és támogató személyzetet, az 1.2.1.4. pont szerinti Alvállalkozói Feladat ellátásához pedig a megfelelő támogató személyzetet alkalmazni (továbbiakban: **Személyzet**).
     2. A Vállalkozó mindezeken túl köteles minden olyan szerződés megkötésére, jognyilatkozat vagy hozzájárulás beszerzésére, amelyek az Alvállalkozói Feladatok folyamatos és megfelelő színvonalú ellátását lehetővé teszik.
  2. **Adatszolgáltatás, nyilvántartás**
     1. A Vállalkozó köteles a Megrendelő részére **adatszolgáltatást nyújtani**, emellett köteles egyes résztevékenységekről **nyilvántartást vezetni.** AVállalkozó alapvető kötelezettségeit az adatszolgáltatás vonatkozásában a *8. sz. melléklet* tartalmazza, amely adatszolgáltatásokat adott esetben a Megrendelő, illetve a Koncessziós Társaság által a szerződéskötés időpontjában térítésmentesen biztosított és szükség szerint aktualizált informatikai felületen kell a Vállalkozónak teljesíteni, az ott meghatározott adattartalommal és határidőben.
     2. A nyilvántartás vezetésére a Vállalkozó a hatályos jogszabályok szerint, illetve a *8. sz melléklet* alapján köteles. A Vállalkozó fentiek mellett köteles biztosítani *a hulladékkal kapcsolatos nyilvántartási és adatszolgáltatási kötelezettségekről* szóló 309/2014. (XII. 11.)   
        Korm. rendeletnek („**Adatrendelet**”) és egyéb vonatkozó szabályozóknak való megfelelést.
     3. Az Adatrendelet 3. § (2) bekezdése értelmében a Vállalkozó a nyilvántartást úgy köteles vezetni, hogy az alkalmas legyen arra, hogy annak alapján az Adatrendelet szerinti adatszolgáltatási kötelezettség teljeskörűen teljesíthető legyen, és a hatósági ellenőrzések során a telephelyi hulladékforgalom tételes nyomon követhetőségét biztosítsa.   
        Ennek érdekében a Felek a Szerződés hatálya alatt együttműködésre kötelesek és a Vállalkozó felel azért, hogy az általa vezetett nyilvántartások, és nyújtott adatszolgáltatás a fentiek szerinti elvárásoknak minden esetben megfeleljenek, ezért javaslatot jogosult tenni a Megrendelő részére, amennyiben úgy ítéli meg, hogy a nyilvántartás vagy adatszolgáltatás tartalma nem felel meg mindenben a Jogszabályok előírásainak.
     4. A Vállalkozó az általa készített beszámolók és tájékoztatók adatainak valódiságáért felelősséggel tartozik.
     5. Amennyiben hatósági ellenőrzés az adatszolgáltatás alapján hibás működést vagy hibás nyilvántartást állapít meg, úgy ennek valamennyi jogkövetkezményét a Vállalkozó köteles viselni.
     6. Az adatszolgáltatással, illetve nyilvántartás vezetésével kapcsolatos kötelezettség teljesítését a Koncessziós Társaság és a Megrendelő a Szerződés hatálya alatt bármikor, rendszeresen vagy eseti jelleggel jogosult ellenőrizni. Annak részben vagy egészben történő elmulasztása esetén a Megrendelő jogosult egy alkalommal, írásban, 15 napos póthatáridő tűzésével felszólítani a Vállalkozót ezen kötelezettsége szerződésszerű teljesítésére. Amennyiben a Vállalkozó a Megrendelő jelen pont szerinti felszólítása ellenére, a megjelölt határidőben nem tesz teljeskörűen eleget ezen kötelezettségének, úgy az a Vállalkozó kötbérterhes súlyos szerződésszegésének minősül.
     7. Az Informatikai felületen teljesítendő, az elszámoláshoz kapcsolódó adatszolgáltatások elmaradása, az informatikai rendszerekben meghatározott határidő Vállalkozónak felróható elmulasztása felszólítás nélkül megalapozza Vállalkozó kötbérterhes súlyos szerződésszegését.   
        Ebben az esetben póthatáridő tűzésére csak rendkívül indokolt esetben Megrendelő, illetve a Koncessziós társaság mérlegelése alapján van lehetőség.

1. **A Szerződés területi hatálya**
   1. A jelen Szerződés kifejezett eltérő rendelkezésének hiányában a Vállalkozó az Alvállalkozói Feladatokat kizárólag a *2. sz. melléklet* szerinti Területen látja el, ideértve azt a feladatellátást is, amikor a Vállalkozó a Területről a területen kívülre végzi az egyes hulladékgazdálkodási létesítmények közötti szállítási tevékenységét.

1. **Engedélyek, minősítések, Felek kötelezettségei**
   1. **Vállalkozó engedélyei, minősítései, ezekkel kapcsolatos kötelezettségei**
      1. A Vállalkozó működéséhez szükséges, a Szerződés megkötésekor hatályos és érvényes Engedélyeit a jelen Szerződés *9. sz. melléklete* tartalmazza, a Vállalkozónak a Szerződés teljesítéséhez szükséges Engedélyekkel a Szerződés teljes időtartama alatt rendelkezni kell, az Engedélyek másolatát a Vállalkozó köteles a Megrendelő rendelkezésére bocsátani.
      2. A Vállalkozó a jelen Szerződés aláírásakor a ………. Megyei Kormányhivatal Környezetvédelmi és Természetvédelmi Főosztály (továbbiakban: **……… KTF**) minősítési eljárásrendjének megfelelően vállalt minősítési osztályba sorolt, a Ht. 62. § (2) bek. szerint hulladékgazdálkodási közszolgáltatási tevékenység folytatására jogosult, és ezt a státuszát fenntartja 2024. december 31. napjáig. A Vállalkozó köteles a ……… KTF által meghatározott minősítési osztály szerinti követelményeket a Szerződés megkötésének időpontjában biztosítani, továbbá a Szerződés hatálybalépéséig a minősítő okirat folyamatos meglétét biztosítani.
      3. A Vállalkozó az Alvállalkozói Feladatokon belüli, hulladékgazdálkodási közszolgáltatási résztevékenység körébe tartozó hulladékgazdálkodási tevékenység megkezdése előtt köteles beszerezni a Magyar Energetikai és Közmű-szabályozási Hivatal (továbbiakban: **Hivatal**) által a Ht. szerint kiállított megfelelőségi véleményt, illetve amennyiben a Szerződés időtartama alatt más engedély, illetve dokumentáció beszerzése válik szükségessé, akkor a vonatkozó jogszabályokban foglaltak szerinti engedélyeket, illetve dokumentációt kell beszerezni.
      4. Ennek érdekében a Vállalkozó az Alvállalkozói Feladatok folyamatos és teljes körű ellátásához szükséges Engedélyeket szükség szerint és megfelelő időben megszerzi, és gondoskodik az Engedélyek hatályban tartásáról.
      5. Egyebekben az Engedélyeket a Vállalkozó köteles lejáratuk előtt meghosszabbítani, a kiadásra kerülő új, módosított engedélyeket a Megrendelő részére megküldeni, illetve engedélyek esetleges meghosszabbítás nélküli lejáratát, visszavonását, vagy bármely más jogi, hatósági korlátot, mely a hulladék átvételét kizárja vagy akadályozza soron kívül, írásban a Megrendelőnek bejelenteni, hogy a Megrendelő gondoskodni tudjon a Vállalkozó helyett vagy mellett további szolgáltató(k) bevonásáról.
      6. A fentiekkel ellentétes magatartás, mulasztás vagy késedelem a Vállalkozó súlyos szerződésszegésének minősül.
   2. **A Vállalkozó egyéb kötelezettségei**
      1. A Vállalkozó köteles a környezeti elemekben előre nem látható esemény vagy ismeretlen ok miatt bekövetkező károsodás (továbbiakban: **Havária**) esetén a keletkező károk megelőzésére, elhárítására, illetőleg mérséklésére irányuló tevékenységre vonatkozóan kárelhárítási tervet (továbbiakban: **Havária Terv**) készíteni.
      2. A Vállalkozó köteles az Alvállalkozói Feladatokkal kapcsolatban érintett hatóságokkal, más alvállalkozókkal, létesítmények üzemeltetőivel operatív együttműködést kialakítani.
      3. **Felelősségbiztosítás**
         1. A Vállalkozó köteles a Szerződés hatálya alatt érvényes, az engedélye(i) által előírt **általános és** **környezetvédelmi felelősségbiztosítással** is rendelkezni. A Megrendelő a szerződéskötéssel egyidejűleg megadja (10. sz. melléklet) azokat a szempontokat, amelyeknek megfelelő biztosításokkal kell a Vállalkozónak rendelkeznie 2024. január 1. napjától.
         2. A Vállalkozó köteles minden biztosítási évforduló után (ill. az adott biztosítási jogviszony megújítására, fenntartására vonatkozó szabályok szerint) a biztosítási díjat megfizetni, és az érvényes biztosítási kötvény, vagy azzal egyenértékű dokumentum másolatát a Megrendelő részére megküldeni.
         3. Felek megegyeznek, hogy elsődlegesen a Vállalkozó által fenntartandó biztosításból fedezik a jelen szerződés teljesítése során felmerülő károkat.
         4. A Megrendelő fenntartja a jogot, hogy ellenőrizze a biztosításról szóló igazolásokat, elfogadja azokat, illetve szükség esetén további információkat kérjen a biztosítási fedezetről vagy kérje annak módosítását. Az ellenőrzés célja annak vizsgálata, hogy a biztosítás megfelel-e jelen 3.2.3. pontban leírt követelményeknek, ezért a Megrendelő indoklás nélkül nem jogosult a biztosítás elfogadását megtagadni.
         5. A 3.2.3.1. pontban előírt biztosítás díjának megfizetése a Vállalkozó felelőssége.
         6. Káresemény vagy biztosítási esemény bekövetkezése esetén a Vállalkozó kötelessége a biztosítási kötvényben előírt intézkedések megtétele továbbá a Vállalkozó köteles azonnal értesíteni az esemény által érintett feleket, beleértve, de nem kizárólagosan a biztosítót, a Megrendelőt - amennyiben a káresemény miatt a szerződéses feladatellátás veszélyeztetve van - és az illetékes hatóságokat.
         7. A biztosítással nem fedezett károkat az a fél viseli, amelynek az szerződéses vagy jogszabályi kötelezettsége.
         8. Az önrész minden esetben a Vállalkozót terheli.
      4. A Vállalkozó az Alvállalkozói Feladatok ellátása során biztosítja a Ht. 2. § 22a. pontja szerinti helyes gyakorlat alkalmazását és a törekszik az Elérhető legjobb Technika (BAT) alkalmazására. Felek rögzítik, hogy BAT alatt olyan technikát értenek, amelynek alkalmazása biztosítja a folyamatok (tervezés, engedélyeztetés, megvalósítás, üzemeltetés, tevékenység felhagyása) során a környezeti kibocsátásoknak már eleve a forrásnál történő csökkentését és a természeti erőforrások hatékony felhasználását.
      5. Vállalkozó köteles bejelentkezni a Ht. 2. § (1) bekezdés 36h. pont szerinti koncesszori alvállalkozók nyilvántartásába.
      6. A Vállalkozó a Terület vonatkozásában minden olyan adatot átad a Megrendelő vagy az általa megjelölt Szervezet részére, amely a Megrendelő által kibocsátásra kerülő hulladékgazdálkodási díj-számla szempontjából releváns lehet.
      7. A Vállalkozó esetleges egyéb gazdasági tevékenységét úgy köteles megszervezni, hogy az az Alvállalkozói Feladatok ellátását ne veszélyeztesse, valamint megfeleljen a hatályos jogszabályi előírásoknak, így különösen a jogszabályok szerinti számviteli szétválasztás szabályának.
   3. **A Megrendelő jogai és kötelezettségei**
      1. A Megrendelő köteles a jelen Szerződésben a Vállalkozó által vállalt kötelezettségek teljesítése érdekében a Vállalkozóval együttműködni, így különösen minden olyan rendelkezésére álló információt a Vállalkozónak átadni, amely a kötelezettségek teljesítését elősegíti.

* + 1. A Megrendelő jogosult a Vállalkozónak az Alvállalkozói Feladatok ellátása tekintetében a kizárólagosság korlátozására és a Területen az Alvállalkozói Feladatok egészét vagy egy részét harmadik feltől megrendelni abban az esetben, ha azokat a Vállalkozó a Terület egészén vagy annak egy részén teljességében vagy egyes részeiben elmulasztja, és ezek pótlásáról a Megrendelő kétszeri felszólítása ellenére sem gondoskodik.
    2. A Megrendelő jogosult az 1. sz. mellékletben rögzített Alvállalkozói Feladatokat, illetve a   
       2. sz. mellékletben meghatározott területi elosztást a rendelkezésre álló vagy fejleszthető kapacitások figyelembevételével egyoldalúan módosítani.

1. **Az Alvállalkozói Feladatokkal kapcsolatos pénzügyi rendelkezések**
   1. A Vállalkozó az Alvállalkozói Feladatok szerződésszerű ellátásáért Vállalkozói Díjra jogosult, mellyel Megrendelő a Vállalkozónak a Szerződés *3. sz. mellékletében* meghatározott egységárak szerint fizet meg. Az elszámolás, számlázás és fizetés pénzneme: HUF.

**4.2. Számlázási és fizetési feltételek**

A Felek *az általános forgalmi adóról* szóló 2007. évi CXXVII. törvény 58. § (1) bekezdése alapján határozott időre szóló elszámolásban állapodnak meg, az elszámolási időszak 1 hónap.   
A Vállalkozó a számlát a Megrendelő által leigazolt teljesítés alapján, az igazolás kézhezvételét követő 15 napon belül állítja ki, melynek fizetési határideje a számla kiállításától számított   
30 napon belül, átutalással egyenlíti ki. A számlán feltüntetendő teljesítési időpont az ellenérték megtérítésének esedékessége. Vállalkozó tudomásul veszi, hogy Megrendelő részéről a teljesítés-igazolás kiállítására kizárólag a Koncessziós Társaság által a Megrendelő tevékenysége vonatkozásában történt teljesítés-igazolást követően kerülhet sor. Vállalkozó a számlát elektronikus formában is jogosult kiállítani.

**4.2.1. A számla tartalmi követelményei**

A számla mellékletét kell, hogy képezze a Megrendelő által aláírt, eredeti teljesítést igazoló okmány; ezen felül a benyújtott számlán minden esetben fel kell tüntetni a Megrendelő szerződés számát. Ezek nélkül a Megrendelő a számlát formailag hibásnak tekinti, és teljesítés nélkül jogosult visszaküldeni. Vállalkozó a Megrendelő nevére kiállított számlát a Megrendelő számlafogadási címére köteles megküldeni (e-számla esetén a megadott e-mail cím). Amennyiben a mindenkor hatályos jogszabályi előírásoknak (ideértve az ÁFA tv. 10. sz. melléklet 1-5. pontja szerinti adatszolgáltatási kötelezettség teljesítését is) vagy a jelen szerződés előírásainak nem felel meg vagy a szerződésben a fizetés előfeltételeként előírt egyéb rendelkezések nem teljesülnek, a Megrendelő a hiányok pótlására írásban szólít fel.   
Ebben az esetben a szerződésben előírt fizetési határidő a hiány maradéktalan pótlásának napján kezdődik.

**4.2.2. Fizetési feltételek**

A Megrendelő a mindenkor hatályos jogszabályi előírásoknak (ideértve az ÁFA tv.   
10. sz. melléklet 1-5. pontja szerinti adatszolgáltatási kötelezettség teljesítését is) maradéktalanul megfelelő számla ellenértékét a Koncessziós Társaság által a Régiókoordinátori Szerződés alapján történt teljesítést (a Megrendelő számláján történő jóváírást) követő   
3 munkanapon belül, átutalással egyenlíti ki, abban az esetben is, amennyiben a Megrendelő számlája 30 napon belül kifizetésre kerül a Koncessziós Társaság által.

Amennyiben a Vállalkozó számlája nem érkezik be a Szerződésben foglaltak szerint, a Vállalkozó nem jogosult késedelmi kamatot felszámítani a számlakiállítás és a kézhezvétel közötti időszaknak megfelelő időszakra. Ha a teljesítésre nyitva álló határidő utolsó napja munkaszüneti napra vagy bankszüneti napra esik, akkor a Megrendelő az azt követő munkanapon jogosult teljesíteni. A Megrendelő fizetési kötelezettsége a bankszámlája megterhelésének napjával teljesítettnek tekintendő.

**4.2.3.Lejárt tartozások**

Amennyiben a Vállalkozónak a Megrendelővel szemben határidőn túli kötelezettsége keletkezik, a Megrendelő jogosult bármely, Vállalkozóval szemben a Szerződésből vagy más jogviszonyból eredő fizetési kötelezettségébe a még el nem ismert kártérítést és kötbért kivéve a Vállalkozó lejárt tartozását beszámítani, és erről a Vállalkozót egyidejűleg tájékoztatni.

**4.3. A díjazás módosítása**

Felek az 1.2.4.3 (műszaki tartalom változás) pontban foglaltakon túlmenően a díjazás mértékét, illetve az elszámolás módját, a számlázási feltételeket – amennyiben a szerződés időtartamának meghosszabbítása esetén az az egy évet meghaladja - évente felülvizsgálják (jelen rendelkezésben a továbbiakban: éves felülvizsgálat). Az éves felülvizsgálat alapján történő díjemelés maximális mértékét Felek a *3. sz. Mellékletben foglaltak* szerint határozzák meg. Vállalkozó tudomásul veszi, hogy a Megrendelő a maximális mérték alkalmazására, az abban való megállapodásra nem köteles, vele szemben ilyen igény a díjképzést befolyásoló tényezők (jogszabályi előírás, gazdasági környezet stb.) nagymértékű negatív változása esetén sem érvényesíthető.

* 1. **Késedelmi kamat**

Amennyiben a szerződés alapján a fizetésre kötelezett Fél fizetési kötelezettségét annak esedékessége napjáig nem teljesíti, késedelembe esik, és köteles a másik Félnek a lejárt összeg után, a késedelem idejére, azaz a késedelembe esés napjától a tényleges fizetés napjáig a mindenkori hatályos Ptk-ban meghatározott mértékű késedelmi kamatot fizetni.

A késedelembe eső Fél köteles a felhalmozódott késedelmi kamatot a kamatra jogosult Fél írásbeli felszólításának kézhezvételétől számított 8 napon belül megfizetni. A késedelmi kamat összegét 360 napos év figyelembevételével, a ténylegesen eltelt napok alapján számítják a szerződő felek. A késedelmi kamatot késedelmi kamat alapjául szolgáló összeg pénznemében kell megfizetni.

1. **Az Alvállalkozói Feladatok ellenőrzése**
   1. A Vállalkozó köteles az Alvállalkozói Feladatok mennyiségi és minőségi ellenőrzését biztosító - a Megrendelő által meghatározott ellenőrzési rendhez igazodó - tevékenység- és teljesítmény-monitoring (célmeghatározó, folyamat- és minőségellenőrző, valamint teljesítményértékelő) rendszert működtetni. Felek jelen rendelkezés alatt kifejezetten Vállalkozó azon feladatait értik, melyek Megrendelő informatikai felületinek használatával kapcsolatos.
   2. A Vállalkozó vállalja, hogy a tevékenység- és teljesítmény-monitoring adatait a Megrendelő ellenőrző tevékenységéhez, továbbá az éves Alvállalkozói Beszámolóval egy időben a Megrendelő rendelkezésére bocsátja.
   3. A Koncessziós Társaság és a Megrendelő maga vagy megbízottja útján (a továbbiakban együtt: **Ellenőr**) jogosult az Alvállalkozói Feladatok végrehajtását ellenőrizni és ennek érdekében a Vállalkozó e tevékenységével kapcsolatos irataiba (ideértve a tulajdonos jelen szerződéses tevékenységhez szorosan kapcsolódó döntéseit, intézkedéseit, továbbá a hatóságok ellenőrzési jelentéseit is) való betekintéssel, adat-, tájékoztatás- és jelentéskéréssel, továbbá helyszíni vizsgálattal ellenőrizni. Az ellenőrzés kiterjedhet az Alvállalkozói Feladatok szerződéses kötelezettségei teljesítésének egészére (átfogó ellenőrzés), meghatározott résztevékenységre (témaellenőrzés) és/vagy konkrét ügy vizsgálatára (célellenőrzés), továbbá az ellenőrzési jelentésekben foglaltak végrehajtására (utóellenőrzés). Az ellenőrzés keretén belül kizárólag az Alvállalkozói Feladatokkal összefüggő adatok ellenőrizhetők, a Vállalkozó egyéb adatai ellenőrzésére jelen szerződés nem képez jogalapot.
   4. Az Ellenőr az átfogó és a témaellenőrzésekről a Vállalkozóval egyeztetett éves ellenőrzési tervet készít. Megrendelő a véglegesített éves ellenőrzési tervet annak elkészülte után,   
      10 munkanapon belül, de minden évben legkésőbb február 15. napjáig megküldi Vállalkozó részére. A célellenőrzést az Ellenőr szükség szerint folytatja le.
   5. Az Ellenőr az ellenőrzés tapasztalatait jegyzőkönyvben rögzíti, amelyet az ellenőrzés befejezését követő 15 napon belül egyeztetésre megküld Vállalkozónak, aki 15 napon belül észrevételeket, javaslatokat, kifogásokat (ellentmondás) fogalmazhat meg, továbbá az ellenőrzés során nem értékelt adatokat, dokumentumokat stb. terjeszthet elő.
   6. A Megrendelő az ellenőrzést tapasztalatain alapuló jelentés megküldésével felhívja a Vállalkozót a jelentésben foglalt rendellenességek megszüntetésére, javaslatok megvalósítására, továbbá szükség szerint a Megrendelővel egyeztetett intézkedési terv készítésére. Amennyiben a Megrendelő által feltárt hiba vagy hiányosság súlya ezt indokolja, a Megrendelő a Szerződés 8. fejezete szerinti kötbérre jogosult a Vállalkozó szerződésszegését megvalósító késedelmes vagy hibás teljesítés esetén.
2. **A teljesítés igazolása**
   1. Megfelelő teljesítés, illetve a Megrendelő teljesítéssel kapcsolatos észrevételeinek kezelését követően a Megrendelő elektronikus úton igazolja az adott időszak tekintetében a Vállalkozónak az Alvállalkozói Feladatok jelen Szerződés és a vonatkozó jogszabályok szerinti teljesítését.   
      A Megrendelő által kibocsátott teljesítés-igazolás (**TIG**) a Vállalkozó számlakibocsátásának alapja.
   2. Ha a Megrendelőnek a Vállalkozó által ellátott Alvállalkozói Feladatok teljesítésével kapcsolatban kifogása merült fel (késedelmes vagy hibás teljesítés), úgy kizárólag a kifogással nem érintett feladatrészek tekintetében kerül sor a teljesítésigazolás kiadására.   
      Ebben az esetben a teljesítésigazolás során rögzíteni kell a Megrendelő kifogásait, és lehetőség szerint az általa alkalmazott, illetve alkalmazni tervezett jogkövetkezményeket.
3. **Közreműködő igénybevétele**
   1. Vállalkozó a jelen Szerződésben foglalt Alvállalkozói Feladatok teljesítéséhez nem jogosult közreműködőt (alvállalkozót) igénybe venni. A jogosulatlanul igénybe vett közreműködő tekintetében Vállalkozó úgy felel, mintha maga teljesített volna. A jogosulatlanul igénybe vett közreműködő miatt vagy rá tekintettel Megrendelőt ért közvetett és közvetlen károkért a Vállalkozó kizárólagosan és teljeskörűen felel. Vállalkozó tudomással bír arról, hogy Koncessziós Társaság a Vállalkozó tekintetében nem engedélyezi közreműködő bevonását, az a Megrendelő részéről történt szerződésszegésnek minősül és jogkövetkezménnyel sújtható.

**8. A Vállalkozó szerződésszegésének jogkövetkezményei:**

**8.1. KÖTBÉR - Kötbérre vonatkozó általános szabályok**

A Megrendelő nem jogosult a Vállalkozóval szemben az egyes kötbértípusokat együttesen is érvényesíteni. A Megrendelő a kötbér összegét külön levélben terheli ki („**Kötbérértesítő**”), melyet a Vállalkozó köteles annak kézhezvételét követő 15 napon belül banki átutalással kiegyenlíteni. A Vállalkozó a Kötbérértesítővel szemben a kézbesítéstől számított 15 napon belül kifogással élhet, mely kifogás esetén a Megrendelő kötbérigényét külön hatósági / bírósági eljárásban érvényesítheti. A kötbér mértékét a szerződés *7. számú melléklete* tartalmazza.   
A Megrendelő akkor élhet a kötbér lehetőségével a Vállalkozó felé, ha a Vállalkozó hibás teljesítéséből adódóan a Megrendelőnek is kötbér-és/vagy kártérítésfizetési kötelezettsége keletkezik.

**8.2. Meghiúsulási kötbér:**

Az Átmeneti Időszakban a Vállalkozó meghiúsulási kötbér fizetésére köteles, ha Vállalkozó engedélyeiben, működésében, saját kapacitásaiban neki felróható okból olyan változás következik be, amely az Alvállalkozói Feladat hulladékgyűjtési-szállítási részfeladatai ellátását ellehetetleníti. A teljesítés elmaradása esetére kikötött (meghiúsulási) kötbér kizárja a teljesítés követelését a *7. sz melléklet* I. pontjában foglaltak kivétellel.

**8.3. Késedelmi kötbér, hibás teljesítési kötbér:**

Amennyiben a Vállalkozó neki felróható okból a Szerződésben vállalt, az egyes Alvállalkozói Feladatok tekintetében a *2. sz. melléklet* szerinti Területen az *1. sz. mellékletben* megállapított kötelezettségét határidőben nem teljesíti, vagy nem szerződésszerűen teljesíti,   
a 8.3.1. – 8.3.7. pontban meghatározottesetekben késedelmi- vagy hibás teljesítési kötbért köteles fizetni (Kötbérterhes szerződésszegés esetei). A késedelmi- és hibás teljesítési kötbér megfizetése nem mentesíti a Vállalkozót a Szerződés teljesítése alól. A késedelmi kötbérfizetési kötelezettség akkor válik esedékessé, amikor a késedelem megszűnik, vagy ha a késedelmi kötbér összege eléri a kikötött maximumot. Póthatáridő tűzése esetén a kötbér csak a póthatáridő eredménytelen elteltét követő naptól jár a teljesítés késedelme vagy hibás volta esetén.

**8.3.1.** **GYŰJTÉS- SZÁLLÍTÁSI KÖTELEZETTSÉG KÉSEDELME (Szerződés 1.2.1.1.)**

Tartósnak nem minősülő gyűjtés-szállítási kötelezettség késedelmének minősül a hatályos jogszabályokban, a Szerződés *1. sz. függelékében* szereplő üzletszabályzatokban (a továbbiakban: **Üzletszabályzat**), illetve jelen szerződésben foglalt műszaki tartalomtól eltérő, hulladék átvételével, gyűjtésével, elszállításával, kezelésre történő átadásával kapcsolatos szolgáltatás, így különösen a gyűjtési-ürítési naptárban foglalt ürítési alkalom elmaradása, amennyiben az a Vállalkozónak felróható okból következett be és 2 munkanapon belül igazolhatóan nem került pótlásra.   
Nem minősül tartósnak a gyűjtés-szállítási kötelezettség elmaradása, ha az nem tart legalább 8 egybefüggő napon keresztül, vagy 30 napos időszakot vizsgálva összességében 10 napig a Terület szerződött ügyfélszám 20 %-a tekintetében.   
A Vállalkozót nem terheli késedelmi kötbérfizetési kötelezettség akkor sem, ha a Vállalkozó a gyűjtés-szállítási kötelezettségre vonatkozó feladatellátást a Megrendelő érdekkörében felmerülő okból nem képes biztosítani.

**8.3.2. KONCESSZIÓS TÁRSASÁG ÁLTAL A FELADATELLÁTÁSBA ÁTÜLTETENDŐ TEVÉKENYSÉG BEVEZETÉSÉNEK ELMARADÁSA AZ ÁTÜLTETÉSRE ADOTT HATÁRIDŐ EREDMÉNYTELEN ELTELTÉT KÖVETŐEN (Szerződés 1.2.4.3.),.**

**8.3.3. KONCESSZIÓS TÁRSASÁG, VAGY AZ ÁLTALA MEGBÍZOTT ELLENŐR ELLENŐRZÉSEINEK AKADÁLYOZTATÁSA (Szerződés 5.1.-5.6.)**

**8.3.4. VÁLLALKOZÓ KONCESSZORI ALVÁLLALKOZÓI NYILVÁNTARTÁSBA TÖRTÉNŐ BEJELENTÉSÉNEK ELMARADÁSA (Szerződés 3.2.5.)**

**8.3.5. KONCESSZIÓS TÁRSASÁG KIFEJEZETTEN ÍRÁSBELI, FELADATELLÁTÁSHOZ KAPCSOLÓDÓ, JOGSZABÁLY ALAPJÁN HOZOTT UTASÍTÁSAITÓL VALÓ ELTÉRÉS (Szerződés 1.2.1.1.-1.2.1.4.)**

**8.3.6. ADATSZOLGÁLTATÁSSAL, NYILVÁNTARTÁSSAL KAPCSOLATOS KÖTELEZETTSÉGEK KÉSEDELME (Szerződés 1.5.pont)**

8.3.6.1. Amennyiben Vállalkozó neki felróható okból a Szerződésben vállalt adatszolgáltatás és nyilvántartás vezetése tekintetében bármely, a Szerződés *1. sz. Mellékletében* megállapított kötelezettségét határidőn túl vagy nem szerződésszerűen teljesíti, kötbért köteles fizetni.

8.3.6.2. Megrendelő az adott tevékenység teljesítésére nyitva álló határidő eredménytelen elteltét követően a teljesítésre, illetve a kötelezettségek hibás teljesítése esetén a hiba elhárítására és a szerződés szerinti teljesítésre a Vállalkozót legalább 15 napos póthatáridő tűzésével felszólítja.   
Megrendelő kötbérre való jogosultsága a póthatáridő lejártát követően nyílik meg, kivéve a dedikált Informatikai Felületen benyújtandó adatszolgáltatás elmulasztása esetén, amely esetben a Megrendelő póthatáridő tűzésére nem köteles.

8.3.6.3. A Vállalkozó Szerződésben foglalt adatszolgáltatási, nyilvántartási kötelezettségének a dedikált Informatikai Felületen megfelelő határidőben és/vagy adattartalommal történő megtételének elmulasztásának minősül:

1. a Felek közötti elszámolást, teljesítésigazolást érintő adatszolgáltatások (különös tekintettel a Waste Tracking rendszerre) elmaradása vagy késedelmes teljesítése;
2. a Szerződés *8. sz mellékletében* részletezett számlázási adatszolgáltatási kötelezettség elmulasztása vagy késedelmes teljesítése.
3. Vállalkozói Beszámoló benyújtásának elmaradása vagy késedelmes teljesítése.

8.3.6.4. Amennyiben a Vállalkozó a Szerződés 1.5. pontja alapján a *8. sz. mellékletek* szerinti adatszolgáltatását hibásan vagy hiányosan nyújtja be, vagy azt nem adja le a Megrendelő részére, illetve amennyiben nyilvántartását hibásan vezeti, vagy abban elmaradása van, a Megrendelő a Szerződés 5. pontja szerinti Ellenőrzés során feltárt hiba vagy hiányosság súlyától függően, illetve elmaradás esetén a *7. számú melléklet* szerinti mértékben jogosult kötbérre, kivéve, ha a Megrendelő ugyanerre alapítva felmondja a jelen Szerződést.

**8.3.7. EGYÉB SZERZŐDÉSES KÖTELEZETTSÉG SZERZŐDÉSSZERŰEN TÖRTÉNŐ TELJESÍTÉSÉNEK ELMULASZTÁSA:**

A külön nem nevesített kötelezettségek vonatkozásában kötbérfizetési kötelezettség az Átmeneti Időszak alatt nem terheli a Vállalkozót (a továbbiakban:   
„**Kötbér moratórium**”). Vállalkozó a Kötbér moratórium időszaka alatt is köteles minden tőle elvárhatót megtenni a szerződéses kötelezettségek hiánytalan, határidőben történő teljesítése iránt, az e körben tanúsított szándékos szerződésszegő magatartása esetén kártérítési kötelezettsége fennáll.

**8.4. A Vállalkozó szerződésszegésének egyéb jogkövetkezményei:**

**8.4.1. Kártérítés**

Bármely fél – a Ptk. kártérítésre vonatkozó szabályai szerint – jogosult a másik féllel szemben a kötbért meghaladó kárát is érvényesíteni.

**8.4.2. Rendkívüli felmondás**

Bármely fél jogosult a Szerződés egyoldalú rendkívüli felmondással való megszüntetésére a Szerződés 10.2.4., illetve a 10.2.5. pontjában foglaltak szerint. Azon szerződésszegés vonatkozásában, amelyre alapítottan az adott fél a Szerződést a 10.2.4., illetve a 10.2.5. pont alapján egyoldalú rendkívüli felmondással megszünteti, vagy Megrendelő alkalmazza a Vállalkozónak a teljesítésre vonatkozó kizárólagos joga korlátozását (Szerződés 3.pont) a   
8.1-8.3. pont szerinti kötbér alkalmazásának nincs helye a felmondást, illetve a korlátozást követően.

**9. A Szerződés módosítása, kiegészítése**

* 1. A jelen Szerződés csak írásban, papír alapon módosítható. Nem minősül szerződés-módosításnak a Felek cégjegyzékben nyilvántartott adataiban, így különösen a nevében, székhelyében, képviselőiben, számlavezető bankjában, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett Fél a másik Felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.
  2. Ha jogszabályváltozás miatt a Szerződés valamely rendelkezésének vagy rendelkezéseinek módosítása válik szükségessé, akkor a Felek kötelesek arról késedelem nélkül tárgyalásokat kezdeni.

**10. A Szerződés időbeli hatálya, megszűnése, megszüntetése**

10.1. A Szerződés a Felek általi aláírást követően, a Koncessziós Társaság általi jóváhagyásról szóló nyilatkozat Megrendelő általi kézhezvételével lép hatályba, melyről Megrendelő rövid úton (e-mailben és telefonon) tájékoztatja Vállalkozó törvényes képviselőjét. Felek megállapodnak abban, hogy a Szolgáltatás ellátására Vállalkozó 2024. január 1. napjától köteles és jogosult.

* 1. A Szerződés határozott időtartamra, a kölcsönös teljesítésig jön létre azzal, hogy Vállalkozó az Alvállalkozói Feladatokat 2024. december 31-ig köteles ellátni, továbbá a titoktartási és minden olyan rendelkezés, amelyre értelemszerűen az alkalmazandó, a Szerződés megszűnése után is korlátlan ideig terheli a Feleket. A Hulladékkoncessziós Szerződés fennállása esetén Felek közös megegyezése alapján a Szerződés időtartama meghosszabbítható. A Szerződés az alábbi esetekben szűnik meg:
     1. A határozott időtartam lejártakor automatikusan, a Felek külön nyilatkozata nélkül.
     2. A Hulladékkoncessziós Szerződés megszűnése esetén automatikusan, a Felek külön nyilatkozata nélkül.
     3. Ha a Felek a Szerződést közös megegyezéssel, írásban megszüntetik.
     4. A Megrendelő jogosult a Vállalkozóhoz címzett, 90 napos, egyoldalú rendkívüli felmondó nyilatkozatával megszüntetni a Szerződést abban az esetben, ha a Vállalkozó

1. a közbeszerzésekről szóló mindenkor hatályos törvény szerinti kizáró ok hatálya alá esik,
2. nem rendelkezik a Szerződés 3.1. pontja szerinti Engedélyek valamelyikével, vagy bármely engedélye a Szerződés hatálya alatt visszavonásra kerül, vagy az egyébként hatályát veszti,
3. súlyosan megsérti a 15. pontban hivatkozott Üzleti Partneri Etikai Kódexében foglaltakat,
4. megsérti a Szerződésben vállalt titoktartási kötelezettségét,
5. nyilatkozatával vagy magatartásával/eljárásával sérti a Megrendelő vagy a Koncessziós Társaság, jó hírét, üzleti tisztességét,
6. a Szerződésben foglalt és fent külön nem nevesített kötelezettségeit ismételten vagy súlyosan megszegi,
7. a Megrendelővel, szemben fennálló nem vitatott 30 napot meghaladó lejárt összes tartozása eléri vagy meghaladja a 10 000 EUR összeget (amennyiben bármilyen tartozás EUR-tól eltérő pénznemben áll fenn, az adott pénznemben fennálló tartozást az Európai Központi Banknak az adott deviza/EURO árfolyama (ECB fixing) alapján számolják át EUR-ra), vagy
8. fizetésképtelenségét a bíróság jogerősen megállapította, vagy vele szemben jogerősen felszámolás vagy végelszámolás elrendelésére került sor, kivéve, ha a Vállalkozó   
   30 napon belül igazolja az eljárás megszüntetését,
9. tulajdonosi szerkezete (a szerződés aláírásakor a cégjegyzékbe bejegyzett tulajdonos személye vagy tulajdoni aránya) a szerződés aláírását követően a szerződés hatálya alatt megváltozik, melyről Vállalkozó a cégbejegyzést követően haladéktalanul köteles Megrendelőt tájékoztatni.

Az a), b), d), és h) pontokon kívüli, egyéb felmondási okok esetében a rendkívüli felmondást meg kell, hogy előzze a Megrendelő írásbeli felszólítása, melyben ésszerű határidőt köteles biztosítani a Vállalkozó szerződésszegő magatartásának megszüntetésére.

Amennyiben a fentiek szerint rendkívüli felmondással felmondja a Megrendelő a Szerződést, a Vállalkozó ellátási kötelezettsége a felmondás időtartama alatt, tehát 90 napig fennmarad a Szerződés szerinti Vállalkozói Díj mellett a b) szerinti esetben olyan tevékenységekre vonatkozóan, amelyeket Engedély nélkül is végezhet.

* + 1. A Vállalkozó az alábbi esetekben jogosult a szerződést egyoldalúan felmondani:

a) a Megrendelő a Szerződésben vállalt, nem vitatott fizetési kötelezettségét nem teljesíti, és e mulasztását a Vállalkozó írásbeli felszólításától számított 30 napon belül nem orvosolja. A felszólítás kézhezvételét követő 31. napon Vállalkozó jogosult a Megrendelőnek címzett, egyoldalú rendkívüli felmondó nyilatkozat benyújtására, melyben a szerződés egyoldalú megszüntetésének időpontját legalább 30 napban megjelölheti.

b) Megrendelő fizetésképtelenségét a bíróság megállapította jogerősen, vagy vele szemben jogerősen felszámolás vagy végelszámolás elrendelésére került sor, kivéve, ha a Megrendelő 30 napon belül igazolja az eljárás megszüntetését. Az igazolásra nyitva álló határidő eredménytelen eltelte után Vállalkozó jogosult a Megrendelőnek címzett, egyoldalú rendkívüli felmondó nyilatkozat benyújtására, melyben a szerződés egyoldalú megszüntetésének időpontját megjelölheti.

* 1. A Közfeladat fenntartásához fűződő társadalmi érdekekre és jogszabályi előírásokra tekintettel, a Vállalkozó a Szerződés megszűnése vagy megszüntetése esetén - kivéve   
     a 10.2.4., 10.2.5 pontokban szabályozott esetet az új Vállalkozó kiválasztásáig vagy a Megrendelő által megjelölt egyéb időpontig, de legfeljebb a megszűnés fentiekben meghatározott időpontja évének december 31. napjáig ~~-~~ az Alvállalkozói Feladatokat változatlanul köteles ellátni. Ebben az esetben Felek a 3. sz. mellékletnek megfelelően számolnak el egymással.
  2. A lejárat napját legalább 1 hónappal megelőzően a Megrendelő jogosult - amennyiben arra a hatályos jogszabályok lehetőséget adnak a - Szerződés további legfeljebb 24 hónappal történő meghosszabbítását írásban kezdeményezni, s ezzel egyidejűleg - szükség szerint - módosító javaslatokat előterjeszteni. A Megrendelő kezdeményezése esetén a Vállalkozó köteles nyilatkozatot tenni oly módon, és olyan időben, hogy a Felek a Szerződés meghosszabbítása tárgyában legkésőbb a Szerződés lejáratának napját megelőzően 15 nappal meg tudjanak állapodni, vagy tudomást szerezzenek arról, hogy a szerződés nem kerül meghosszabbításra.
  3. A Szerződés megszüntetésére irányuló nyilatkozatot (felmondást) papír alapon kell elkészíteni és személyesen vagy futárral, vagy tértivevényes levél útján kell eljuttatni a címzett Fél részére. Amennyiben az értesített Fél a tértivevényes levelet bármely okból nem veszi át, a levél a mindenkori postai szolgáltatásokról szóló törvényben foglaltak szerint, de legkésőbb a feladástól számított 5 (öt) munkanapon belül kézbesítettnek tekintendő (11.8.1. pont.).
  4. A Szerződés megszűnése esetén a megszűnésig nyújtott szolgáltatást és szerződésszerű pénzbeli ellenértékét - beleértve a szerződésszegést és a következményeit is - kötelesek a Felek egymással szemben elszámolni.
  5. A Szerződés bármely okból történő megszűnése esetén a Megrendelő és a Vállalkozó fenntartja magának a jogot a szerződésszegésből eredő jogai érvényesítésére, ideértve a kötbér követelésére, illetve kárai megtérítésére való jogot is.

1. **Kapcsolattartás**

11.1. A Felek megállapodnak, hogy a Szerződés **teljesítésével** összefüggő információkról elektronikus levelezőrendszeren keresztül értesítik egymást. A Megrendelőnek és a Vállalkozó jelen Szerződés teljesítése során eljáró kapcsolattartóinak elérhetőségei az alábbiak:

**Megrendelő e-mail cím:**

Szerződéssel kapcsolatban:

Teljesítéssel kapcsolatban:

**Vállalkozói e-mail cím:**

Szerződéssel kapcsolatban:

Teljesítéssel kapcsolatban:

* 1. A fenti kapcsolattartók által elektronikus formában, e-mailen küldött értesítés visszaigazolás hiányában az igazolt elküldés napját követő 2. munkanapon kézbesítettnek tekintendő.
  2. Az elektronikus formában, e-mail-ben küldött, a Szerződés szerinti értesítések, visszaigazolások cégszerű aláírás és ezt helyettesítő azonosítás nélkül jutnak el a Felekhez, amelyet a Felek tudomásul vesznek, és ellenkező bizonyításig elfogadottnak tekintenek, amennyiben az elektronikus levelezés során a Felek betartják az ezzel kapcsolatos informatikai biztonságvédelmi szabályokat és folyamatosan rendelkeznek nemzetközileg is elfogadott biztonsági védelmi rendszerrel és azt használják is.
  3. A Szerződésben rögzített szabályoknak megfelelően létrehozott e-mailek tekintetében Felek sem bíróságok, sem más hatóságok előtt nem hivatkozhatnak arra, hogy azok nem felelnek meg a cég nevében tett írásos dokumentumok követelményeinek, kivéve, ha alkalmazására bizonyíthatóan, csalárd vagy egyéb jogellenes szándékkal került sor.
  4. Abban az esetben, ha a küldő Fél e-mailjével kapcsolatban vita merül fel a küldő személyét illetően, vagy a levél tartalmával kapcsolatban, a küldő Felet terheli annak bizonyítása, hogy a levelet a feladóként megjelölt személy, a megérkezett tartalommal küldte el.
  5. Felek kijelentik, hogy az alkalmazandó e-mail levelezési rendszert a Szerződés aláírásának időpontjában biztonságosnak és alkalmasnak tekintik, és egyben vállalják, ha a működés során a rendszer biztonságát tudomásuk szerint veszély fenyegeti, e tényről, ismeretről haladéktalanul tájékoztatják a másik felet. Felek a késedelmes tájékoztatásból eredő károkért felelősséggel tartoznak.
  6. Felek megállapodnak, hogy az elektronikus úton küldött levél (e-mail) csak abban az esetben minősül hivatalos kapcsolattartási formának, ahol és amennyiben ezt jelen Szerződés kifejezetten megengedi. Felek kifejezetten rögzítik, hogy a Szerződés elektronikus úton küldött levél útján nem módosítható és nem szüntethető meg**.**
  7. A Szerződés teljesítésével kapcsolatos, 11.1. – 11.6. pont szerinti nyilatkozatokon kívüli, Szerződéssel összefüggő minden vagy más közlést értesítést írásban, magyar nyelven kell megtenni, és - eltérő megállapodás hiányában - személyes kézbesítéssel, tértivevényes levél, elektronikus levél vagy telefax útján lehet a címzetthez továbbítani. A Felek kifejezett eltérő megállapodása hiányában a Szerződésben előírt bármely jóváhagyás vagy megállapodás csak írásban érvényes. A Szerződéssel összefüggő bármely értesítés vagy más közlés az alábbi időpontban válik hatályossá:

1. személyes kézbesítés esetén a kézbesítés időpontjában (amely a kézbesítést elismerő átvételi elismervényen szerepel);
2. tértivevényes levél útján történő továbbítás esetén a megérkezés időpontjában (amikor a címzett a tértivevényt aláírta);
3. elektronikus levél útján történő továbbítás esetén, a visszaigazolás időpontjában, visszaigazolás hiányában a 11.2. pont szerint.

11.8.1. Amennyiben a Szerződés valamely jognyilatkozat megtételéhez tértivevényes levél útján történő kézbesítést ír elő és a címzett Fél a jelen Szerződésben meghatározott értesítési címére, illetve ennek hiányában székhelyére küldött tértivevényes levelet bármely okból nem veszi át, a levél a mindenkori postai szolgáltatásokról szóló törvényben foglaltak szerinti időpontban tekintendő kézbesítettnek.

* 1. Ha valamely Fél kapcsolattartás céljából valamely szervezeti egységet vagy tisztségviselőt jelöl meg, az e Fél számára küldött közlés csak a szervezeti egység vagy tisztségviselő pontos megjelölése esetén hatályos.

**12. Általános rendelkezések**

**12.1.** Az Alvállalkozói Feladatok megszervezése, szerződéses szabályozása elősegíti a hulladékgazdálkodási alapelvek érvényesülését és biztonságos, környezettudatos, költséghatékony szolgáltatásnyújtási keretet teremt a lakosság és szervezetei, vállalkozásai és intézményei számára az egészségesebb, tisztább, fenntartható környezet megteremtéséhez.

**12.2.** Az Alvállalkozói Feladatok jogszerű, költséghatékony, magas minőségű és biztonságos elvégzése érdekében a Vállalkozóval szemben alapkövetelmény a közbeszerzési eljárás eredményeként létrejött szerződés (a Hulladékkoncessziós Szerződés) teljesítésében részt vevő alvállalkozókkal kapcsolatos elvárásoknak való megfelelés, illetve az átláthatóság, tevékenységének összemérhetősége a más területen működő alvállalkozókkal, valamint belső működésének előre meghatározott követelményekhez igazodása.

**12.3**. A jelen Szerződésben a Felek törekednek az integrált szennyezés-megelőzés és csökkentés   
(**IPPC** - Integrated Pollution Prevention and Control) elvének minél teljesebb érvényesítésére.

**12.4.** A jelen Szerződés teljesítése során a Felek törekszenek a Ht. 7. §-ában meghatározott hulladékhierarchia érvényesítésére.

**12.5**. A Felek együttműködnek a hulladék elkülönített gyűjtése és hasznosítása feltételeinek bővítésében és gyakorlati alkalmazásában.

**12.6.** Az Alvállalkozói Feladatok végzése során a költséghatékonyság követelményét kell érvényesíteni a még elégséges legkisebb költség mellett.

**12.7.** A Ht. 3. § (1) bekezdés h) pontjában foglalt keresztfinanszírozás tilalma elvének megfelelően a Megrendelőtől származó bevétel a Vállalkozó Egyéb Tevékenységét nem finanszírozhatja.

**12.8.** A szerződéses jogok és kötelezettségek érvényesítése, illetve teljesítése során Felek a partnerség elve alapján együttműködnek a szerződésben meghatározott célok elérésében érdekelt, továbbá az érintett harmadik személyekkel, így különösen az Ingatlanhasználókkal, fogyasztókkal, a lakosság civil szervezeteivel, a társ alvállalkozókkal a Ht. 32/A. (4e) bekezdésében definiált Koordináló szervvel és a hatóságokkal.

**12.9.** Felek külön megállapodásokban rögzített módon együttműködhetnek annak érdekében, hogy a Területen keletkező, a Közfeladat körébe tartozó hulladék ártalmatlanítására, hasznosítására önálló létesítmények hálózata jöjjön létre és működjön, amelyhez megfelelő szabályok, eljárások, eszközök álljanak rendelkezésre.

**12.10.** Felek a jelen Szerződésben foglalt jogok és kötelezettségek gyakorlása, illetve teljesítése minden szakaszában kötelesek a Szerződés elveinek érvényesülését elősegíteni.

**13. Az adatkezelés szabályai**

* 1. A Vállalkozó az Alvállalkozói Feladatok ellátása céljából, a jelen Szerződés hatálya alatt, valamint e jogviszony megszűnését követően a jogszabályokban előírt iratmegőrzési kötelezettség időtartama alatt kezeli ügyfeleinek (azaz az Alvállalkozói Feladatokkal érintett Ingatlanhasználóknak) az Alvállalkozói Feladatok ellátásához szükséges személyes adatait. Vállalkozó az ügyfelei személyes adatait a jogszabályokkal összhangban kezeli, tárolja és dolgozza fel.

**13.1.1.** A Felek vállalják, hogy amennyiben a Szerződés teljesítése során bármely okból személyes adatok kezelésére kötelesek, úgy ezen személyes adatok kezelése, továbbítása során az információs önrendelkezési jogról és az információszabadságról szóló 2011. évi CXII. törvény   
(a továbbiakban: **Infotörvény**) továbbá az Európai Parlament és a Tanács 2016. Április 27-én kiadott, és 2018. május 15-től hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló (EU) 2016/679 rendeletében   
(**GDPR**: General Data Protection Regulation - általános adatvédelmi rendelet) rendelkezéseit betartják, és az Infotv. 3. § 9. pontja értelmében mindketten adatkezelőnek minősülnek, így közös adatkezelőként felelnek az adatkezelés jogszerűségéért, annak céljához kötötten. A jelen Szerződés alapján történő személyes adatok kezelésének jogalapja az Infotv. 32. § rendelkezései értelmében az, hogy ezen személyes adatok a Megrendelő, a megbízásából eljáró Vállalkozó és az Ingatlanhasználó közötti szerződés teljesítéséhez szükségesek, ezért az érintett azokat köteles a Vállalkozó részére a Ht. 38. § (3) bek. szerint megadni, és hozzájárulni a Megrendelő részére történő továbbításukhoz. Az adatszolgáltatásnak tartalmaznia kell gazdálkodó szervezet esetében annak közhiteles nyilvántartás szerinti nevét, székhelyének, telephelyének címét, adószámát, elektronikus kézbesítési címét, a természetes személy ingatlanhasználó esetében pedig családi és utónevét, születési nevét, születési helyét és idejét, anyja születési családi és utónevét, lakóhelyének, tartózkodási és értesítési helyének címét.

* 1. A Vállalkozó jogosult egyes, az Alvállalkozói Feladatokhoz kapcsolódó részfeladatai tekintetében adatkezelőt, adatfeldolgozót megbízni, és a jogos igényeinek érvényesítése érdekében az e bekezdésben meghatározott személyes adatokat hatósági, bírósági eljárások lefolytatása céljából harmadik személynek átadni.
  2. Az adatkezeléssel kapcsolatos részletes eljárási szabályokat a Vállalkozó a Megrendelővel az Átmeneti Időszak alatt egyeztetve köteles kidolgozni úgy, hogy az a Szerződés hatályba lépésekor alkalmazható legyen.

**14. Engedményezés (**Ptk.6:193. – 6:202. §)

Felek a másik Fél előzetes írásbeli hozzájárulása nélkül nem jogosultak a Szerződésből eredő, egymással szembeni követelésüket vagy a Szerződésből eredő jogaikat és kötelezettségeiket harmadik személyre engedményezni.

**15. Üzleti Partneri Etikai Kódex elfogadása**

A Szerződés aláírásával Vállalkozó igazolja, hogy a MOL-csoport Üzleti Partneri Etikai Kódexét a <https://molgroup.info/storage/documents/sustainability/mol_csoport_etikai_kodex.pdf> internetes oldalon elérte, az abban foglaltakat megismerte és azokat magára nézve kötelezőnek ismerte el, a követelmények ismeretének hiányára a Szerződés teljesítése során nem hivatkozhat.

**16. Koncessziós Társaság munkavállalóinak alkalmazási tilalma**

Vállalkozó kötelezi magát arra, hogy a Koncessziós Társaság munkavállalóit sem munkaviszony, sem munkavégzésre irányuló egyéb jogviszonyban, vagy polgári jogi jogviszony keretében nem foglalkoztatja, illetve a munkavállaló vagy közeli hozzátartozójának közvetlen vagy közvetett részvételével működő vagy a Ptk. alapján többségi befolyása alatt levő gazdasági társasággal a szerződés teljesítése során üzleti kapcsolatot nem létesít.

**17. EBK előírások elfogadás****a**

Az alábbi rendelkezések értelmében az EBK előírások betartására a Vállalkozó kizárólag a   
2. számú melléklet szerinti működési területen köteles.

A Vállalkozó kártérítés terhe mellett kötelezettséget vállal arra, hogy az Alvállalkozói Feladatok ellátása során a Koncessziós Társaság által alkalmazandó, mindenkor hatályos EBK előírásokat (munka-, tűz-, környezetvédelmi, közlekedési stb. szabályok) pontosan betartja. A Koncessziós Társaság az EBK előírásokat a <http://mol.hu/hu/molrol/beszallitoi-kozpont> honlapon naprakészen tartja és elérhetővé teszi.

**18. Átruházhatóság**

A Megrendelő jogosult a Szerződést vagy annak meghatározott részét (részeit) vagy a Szerződésben meghatározott egyes jogokat vagy kötelezettségeket Vállalkozó előzetes értesítése mellett harmadik személy részére átruházni, kivéve, ha jogszabály a szerződés átruházását kizárja. Vállalkozó az átruházáshoz a szerződés aláírásával visszavonhatatlanul hozzájárul. A Vállalkozó a Szerződés vagy annak részei tekintetében átruházásra kizárólag a Megrendelő előzetes hozzájárulása esetén jogosult.

**19. Titoktartás**

* 1. A Felek kijelentik, hogy a jelen szerződés megkötésével és teljesítésével összefüggésben a másik Féllel és annak tevékenységével kapcsolatban bármilyen módon tudomásukra jutott adat, tény, így különösen, de nem kizárólagosan jelen szerződés léte és tartalma üzleti titoknak minősül, azt a Felek harmadik személynek nem adhatják ki, nem tehetik hozzáférhetővé és jelen szerződés teljesítésétől eltérő más célra nem használhatják fel.
  2. Jelen rendelkezés nem vonatkozik a Megrendelő és a Vállalkozó részére szerződés alapján pénzügyi-számviteli, jogi, HR, biztosítási, illetve kiegészítő pénzügyi, valamint követelés behajtási szolgáltatást nyújtó harmadik fél részére adandó valamennyi, valamint a szerződésből eredő követelés Megrendelő és a Vállalkozó által történő engedményezése, jogátruházása esetén az engedményes részére az engedményezési szerződés megkötéséhez és teljesítéséhez szükséges információkra, továbbá amennyiben a szerződés pénzügyi biztosíték nyújtását írja elő, az azzal kapcsolatos megállapodások megkötéséhez és teljesítéséhez szükséges, Megrendelő és a Vállalkozó által harmadik fél részére adandó információkra.
  3. A titoktartási kötelezettség nem terjed ki az alábbi információkra:

1. amelyek a nyilvánosság számára rendelkezésre állnak, vagy amelyek a jövőben az információt kapó szerződő Félnek nem felróható módon válnak nyilvánossá, vagy
2. amelyek bizonyíthatóan már a szerződés hatályba lépését megelőzően is ismertek voltak az információt megszerző Fél számára, vagy
3. amelyek olyan harmadik fél által jutottak az információt kapó Fél tudomására, akit, nem köt titoktartási megállapodás azon szerződő Féllel szemben, akire az információ vonatkozik, vagy
4. amelynek nyilvánosságra hozatalát vagy kiadását jogszabály, tőzsdei szabályzat vagy hatósági vagy bírósági rendelkezés teszi kötelezővé, az előírt mértékben és kör részére.
   1. Jelen titoktartási kötelezettségvállalás időbeli hatályát nem érinti a szerződés bármilyen okból történő megszűnése, az a szerződés megszűnésétől számított 5 (öt) évig fennáll.
   2. Amennyiben a Vállalkozó kizárólagos önkormányzati tulajdonú gazdasági társaság, és ennek okán *a köztulajdonban lévő gazdasági társaságok takarékosabb működéséről* szóló   
      2009. évi CXXII. tv. rendelkezései értelmében a nettó 1 millió forintot elérő (vagy azt meghaladó) értékű (vagy várható értékű) szerződések közzétételére köteles, úgy a Megrendelő a jelen Szerződés aláírásával tudomásul veszi, és hozzájárul ezen Szerződés fentiek szerinti közzétételéhez azzal, hogy a Vállalkozó köteles a közzétételt megelőzően a közzétenni kívánt, megfelelő adatok kitakarása mellett előkészített Szerződést a Megrendelő részére megküldeni.
   3. Bármely szerződő fél a titoktartási kötelezettsége megszegésével összefüggésben a másik Félnek okozott kárért, vagy veszteségért felelősséggel tartozik.

**20. Iratmegőrzési kötelezettség**

A Feleket vonatkozó jogszabályokban rögzített időpontig, de legalább a Szerződés megszűnésétől számított 5 (öt) évig a Közfeladat ellátásával kapcsolatosan keletkezett iratok vonatkozásában iratmegőrzési kötelezettség terheli.

**21. Teljes körű megállapodás**

Jelen Szerződés képezi a Feleknek a Szerződés tárgyában létrejött teljes megállapodását.   
A jelen Szerződés megkötésével minden korábbi, e tárgyban folytatott szóbeli vagy írásbeli egyeztetés, illetve létrejött megállapodás hatályát veszti. Nem képezik a Szerződés részét mindazon szokások, amelyek alkalmazásában a Felek korábbi üzleti kapcsolatukban megegyeztek, illetve mindazon gyakorlat, melyet egymás között kialakítottak. Nem képezi a Szerződés részét továbbá semmilyen, az adott üzletágban hasonló szerződés alanyai által széles körben ismert és rendszeresen alkalmazott szokás.

**22. Részleges érvénytelenség**

Amennyiben a jelen Szerződés valamely rendelkezése érvénytelenné vagy hatálytalanná válna, az a többi rendelkezés, illetve a Szerződés érvényességét nem érinti, kivéve, ha az érvénytelenné, vagy hatálytalanná vált rendelkezés nélkül a Felek a Szerződést nem kötötték volna meg.

**23. Jogorvoslat és jogról való lemondás**

A Szerződés vagy jogszabály alapján fennálló bármely jog vagy jogorvoslati lehetőség gyakorlásának elmulasztása vagy késedelme nem minősül az ilyen jogról történő lemondásnak, továbbá bármely jog vagy jogorvoslat egyszeri vagy részleges gyakorlása nem akadályozza ugyanazon vagy bármely más jog vagy jogorvoslat jövőbeni vagy más módon történő gyakorlását.

**24. Vitás ügyek rendezése**

Jelen Szerződéssel kapcsolatos minden vitás kérdést a Felek békés úton kísérelnek meg megoldani.   
A békés úton nem rendezhető vitás kérdések eldöntésére Felek a Szerződésből adódó jogviták rendezésére kikötik a Megrendelő székhelyén található, hatáskörrel rendelkező bíróság kizárólagos illetékességét.

**25. Irányadó jog**

Felek megállapodnak, hogy jelen Szerződésben szabályozott valamennyi kérdést – ideértve a Szerződés érvényességére, valamint a szerződéses kikötések, nyilatkozatok, megállapodások és kötelezettségek kérdését is – a magyar jog szabályainak alkalmazásával kell eldönteni.

A jelen Szerződésben kifejezetten fel nem jogosított harmadik személy a jelen szerződéssel kikötött szolgáltatás követelésére nem jogosult.

A Felek a jelen Szerződésben foglalt feltételekkel egyetértenek, és azt, mint akaratukkal mindenben megegyezőt, elolvasás után cégszerűen aláírják.

Kelt Győr, 2024. …….. hó ... napján

......................................................

**GYHG Nonprofit Kft. Kft.**

**Megrendelő**

képviseletében eljár

Nagy Csaba ügyvezető

......................................................

**Nonprofit Kft.**

**Vállalkozó**

képviseletében eljár

………………….. ügyvezető

**Mellékletek, függelékek:**

1. sz. melléklet: Alvállalkozói Feladatok
2. a, b, c, d sz. melléklet: Szolgáltatási terület és műszaki tartalom
3. sz. melléklet: Elszámolás
4. sz. melléklet: Lekötött kapacitások (eszközök műszaki specifikációja)
5. sz. melléklet: A Vállalkozó beszámolói
6. sz. melléklet: Infrastruktúra szabályzat
7. sz. melléklet: Kötbérmelléklet
8. sz. melléklet: Adatszolgáltatás
9. sz. melléklet: Vállalkozó engedélyei
10. sz. melléklet: Biztosításra vonatkozó előírások

11. sz. melléklet 2024.évi hulladéknaptárak és településenkénti járatterv utcabontásban

1. sz. függelék: A Koncessziós Társaság és a Megrendelő üzletszabályzatai